Ændringer af Den Paritetiske Forsamlings Forretningsorden(1)

Artikel 7

>Oprindeligt forslag>

Præsidiet udarbejder forslag til dagsordenen for samlingen. Formændene forelægger Forsamlingen dette forslag til godkendelse.

>Ændret forslag>

Præsidiet udarbejder forslag til dagsordenen for samlingen. Formændene forelægger Forsamlingen dette forslag til godkendelse. Forslaget til dagsordenen for hver enkelt samling omfatter to emnegrupper:

1. uopsættelige spørgsmål vedrørende situationen i forskellige lande og regioner;

2. spørgsmål og temaer i forbindelse med udviklingssamarbejdet mellem EU og AVS-landene i henhold til Lomé-konventionen.

Spørgsmålene og temaerne i denne liste drøftes og sættes under afstemning.

Artikel 7, stk. 2 (nyt)

>Ændret forslag>

2. Et koordinatorudvalg kan forelægge Præsidiet en liste med forslag til uopsættelige spørgsmål vedrørende situationen i forskellige lande og regioner til optagelse på dagsordenen, jf. artikel 7, stk. 1.

Artikel 17, stk. 1

Forsamlingens beslutninger

>Oprindeligt forslag>

1. En AVS-repræsentant, en politisk gruppe eller ti medlemmer kan fremsætte et forslag til beslutning. Forslag til beslutning skal vedrøre konventionen eller spørgsmål, der er omfattet af den. Forslag til beslutning må ikke overstige to sider og skal fremsættes en uge inden åbningen af den samling, hvor de skal behandles og sættes under afstemning.

>Ændret forslag>

1. En AVS-repræsentant, en politisk gruppe eller ti medlemmer kan fremsætte et forslag til beslutning. Forslag til beslutning skal vedrøre konventionen eller spørgsmål, der er omfattet af den. Forslag til beslutning skal dog være begrænset til de punkter, der er opført på dagsordenen til drøftelse, jf. artikel 7. Forslag til beslutning må ikke overstige to sider og skal fremsættes en uge inden åbningen af den samling, hvor de skal behandles og sættes under afstemning.

Artikel 17, stk. 3

>Oprindeligt forslag>

3. Et koordinatorudvalg forelægger Præsidiet emnerne for de forslag til beslutning, der skal behandles og sættes under afstemning. Bortset fra beslutninger af hovedordføreren, medordføreren eller arbejdsgrupper kan der højst være tale om syv emner.

>Ændret forslag>

Udgår.

Artikel 17, stk. 4

>Oprindeligt forslag>

4. Præsidiet behandler beslutningsforslagene og udarbejder en liste over emner, inden for hvilke de forskellige beslutningsforslag, der omhandler beslægtede spørgsmål, fordeles. Det samlede antal emner må ikke være over syv.

>Ændret forslag>

4. Præsidiet behandler beslutningsforslagene og udarbejder en liste over emner, inden for hvilke de forskellige beslutningsforslag, der omhandler beslægtede spørgsmål, fordeles.

Artikel 20, stk. 1 (nyt)

Mundtlige forespørgsler

>Ændret forslag>

Under hver samling er der spørgetid til Rådet og Kommissionen på tidspunkter, som Præsidiet kan vedtage med henblik på at sikre, at begge institutioner er repræsenteret på højeste niveau.

Artikel 20, stk. 1

>Oprindeligt forslag>

1. En AVS-repræsentant, en politisk gruppe eller fem medlemmer kan stille forespørgsler til Rådet eller Kommissionen med anmodning om mundtlig besvarelse.

>Ændret forslag>

1. Hvert enkelt medlem kan stille en forespørgsel til Rådet og en til Kommissionen med anmodning om mundtlig besvarelse.

Artikel 20, stk. 4

>Oprindeligt forslag>

4. Formændene for Forsamlingen afgør, om de mundtlige forespørgsler kan antages, hvilket bestemmes af konventionens rammer og indhold. De forespørgsler, som kan antages, meddeles til Rådet eller Kommissionen.

>Ændret forslag>

4. Formændene for Forsamlingen afgør, om de mundtlige forespørgsler kan stilles, hvilket bestemmes af konventionens rammer og indhold. Der kan ikke stilles forespørgsler i tilknytning til spørgsmål, som allerede er opført på dagsordenen til drøftelse. De forespørgsler, som kan stilles, meddeles til Rådet eller Kommissionen. Formændene fastsætter rækkefølgen for behandlingen af mundtlige forespørgsler. Denne afgørelse meddeles straks spørgeren.

Artikel 20, stk. 6

>Oprindeligt forslag>

6. Forsamlingen afsætter under hver samling højst to timer til behandling af mundtlige forespørgsler.

>Ændret forslag>

6. Forsamlingen afsætter under hver samling højst to timer til behandling af mundtlige forespørgsler. Forespørgsler, der ikke er blevet besvaret på grund af tidsmangel, besvares skriftligt, medmindre spørgeren tager sit spørgsmål tilbage.

Artikel 20, stk. 6a (nyt)

>Ændret forslag>

6a. En forespørgsel kan kun besvares, hvis spørgeren er til stede eller skriftligt, inden spørgetidens begyndelse, har meddelt formændene navnet på sin stedfortræder.

Artikel 20, stk. 6b (nyt)

>Ændret forslag>

6b. Er hverken spørgeren eller stedfortræderen til stede, besvares forespørgslen skriftligt.

Artikel 25

Undersøgelsesrejser

>Oprindeligt forslag>

Præsidiet kan inden for de budgetmæssige rammer træffe afgørelse om at gennemføre undersøgelsesrejser til AVS- eller EU-lande eller til internationale organisationer.

>Ændret forslag>

Præsidiet kan inden for de budgetmæssige rammer træffe afgørelse om at gennemføre undersøgelsesrejser til AVS- eller EU-lande eller til internationale organisationer. Præsidiet eller Den Paritetiske Forsamling kan ligeledes træffe afgørelse om at sende delegationer som observatører ved præsident- eller parlamentsvalg efter indbydelse fra det pågældende land, så længe der ikke er nogen sikkerhedsrisiko. Desuden kan Præsidiet, i overensstemmelse med det i artikel 28 fastlagte princip om et tæt samarbejde, sende delegationer til Det Økonomiske og Sociale Udvalgs og arbejdsmarkedsparternes møder - også selv om disse møder ikke finder sted i Bruxelles.

(1) Vedtaget af Den Paritetiske Forsamling AVS-EU den 1. april 1999 i Strasbourg (Frankrig).